વધુ પડતાં મીઠાનું સેવન સ્વાસ્થ્ય માટે તો નુકસાનકારક છે જ સાથે તેના કારણે શરીરમાં વધારાનો મેદ પણ ભેગો થાય છે. તમે જેટલું વધારે મીઠાનું સેવન કરશો, ઓબેસિટી વધવાની શક્યતા એટલી જ વધી જશે. આ સિવાય વધુ મીઠું ખાવાથી બ્લડપ્રેશર અને ડાયાબિટીસ જેવા રોગો થવાની સંભાવના રહે છે. વધુ મીઠું મેટાબોલિઝ્મ પર અસર કરે છે, જેના કારણે ફેટ એબ્સોર્બ કરવાની ક્ષમતા ખોરવાય છે. જેથી મીઠાનું સેવન ઓછું કરો અથવા તેને બિલકુલ ત્યજી દો. તમે સિંધાલૂણ મીઠાનો ઉપયોગ કરી શકો છો.